กินอาหารที่มีประโยชน์และผลิตภัณฑ์เสริมอาหารให้ผมเจริญเติบโต ดูแลสุขภาพผมให้แข็งแรงด้วยการเปลี่ยนกิจวัตรประจำวัน ต่อผมและใช้วิธีสร้างผมเร่งด่วนอื่นๆ ดูแลเส้นผมอย่างดี
โปรตีนคือรากฐานของเส้นผม และคุณต้องการโปรตีนจำนวนมากเพื่อให้ผมยาว เงางาม และแข็งแรง นี่ไม่ได้แปลว่าคุณจำเป็นต้องกินเนื้อเยอะมากๆ นะ (แต่จะกินก็ได้) แต่มันแปลว่าคุณต้องตั้งใจให้มีโปรตีนเป็นหลักในอาหารทุกมื้อ   ถ้าคุณกินเนื้อสัตว์ได้ ให้กินเนื้อวัว ไก่ ปลา หมู และเนื้อประเภทอื่นๆ นอกจากนั้น ไข่และเนยแข็งบางชนิดก็มีโปรตีนสูงเช่นกัน ถั่ว พืชตระกูลถั่วและผักใบอื่นๆ เช่น ผักโขม ก็มีโปรตีนเช่นกัน ถ้าคุณเป็นมังสวิรัติ ก็ให้กินพวกนี้ให้เต็มที่เลย! ไขมัน “ดี” ชนิดนี้ช่วยทำให้เส้นผมและผิวหนังเป็นเงาสุขภาพดี สามารถพบได้ในอาหารอร่อยๆ หลายชนิดเช่น อะโวคาโด ถั่ว ปลาแซลมอน น้ำมันเมล็ดฝ้าย และอีกมากมาย คุณจะกินน้ำมันตับปลาเป็นผลิตภัณฑ์เสริมอาหารก็ได้เพื่อให้ได้โอเมกา-3 เยอะเป็นพิเศษ ถ้าคุณได้รับน้ำไม่พอ ก็จะส่งผลกระทบต่อเส้นผม ผมของคุณจะแห้ง ไม่เป็นเงา และเสี่ยงต่อการขาดได้ง่ายขึ้น ฉะนั้นการดื่มน้ำจึงถือเป็นวิธีที่ง่ายและสำคัญมากต่อการทำให้ผมยาว ไม่ต้องรอนานก็จะเห็นความแตกต่างแน่นอน!  พกขวดน้ำติดตัว และพยายามดื่มน้ำให้ได้อย่างน้อยวันละ 2-3 ลิตร ถ้าคุณมีปัญหาในการดื่มน้ำเปล่าเยอะๆ ให้ดื่มชาสมุนไพรและน้ำที่มีรสชาติด้วยก็ได้ หลีกเลี่ยงคาเฟอีน แอลกอฮอล์ และอย่าดื่มน้ำอัดลมมากเกินไป เลือกน้ำเปล่าดีกว่า ว่ากันว่าอาหารเสริมบางชนิดช่วยทำให้ผมโตเร็วขึ้น ส่งผลให้ผมยาวขึ้นได้ ข้อนี้ไม่ได้เห็นผลเร็วเท่าไหร่ แต่ถ้าคุณกินผลิตภัณฑ์เสริมอาหาร คุณอาจจะเริ่มเห็นว่าผมยาวเร็วขึ้นหลังจากเวลาผ่านไปหลายอาทิตย์หรือหลายเดือน ลองกินอาหารเสริมเหล่านี้ดูว่ามันได้ผลกับตัวคุณหรือไม่:  ไบโอตินถือเป็นอาหารเสริมสำหรับเส้นผมที่ได้รับความนิยม โดยส่วนใหญ่แล้วคนที่กินไบโอตินคือหญิงตั้งครรภ์ มีจุดประสงค์เพื่อให้ทารกได้รับสารอาหารเพียงพอ แต่ถึงคุณไม่ได้ตั้งครรภ์อยู่ คุณก็สามารถกินไบโอตินได้ น้ำมันซีดาร์แอตแลนติก (Atlantic Cedar Oil) ก็เป็นผลิตภัณฑ์ที่สามารถใส่หนังศีรษะได้โดยตรงเพื่อทำให้ผมยาวเร็วขึ้น เช่นเดียวกันกับน้ำมันอาร์แกน เบต้า-ซิโตสเตอรอล (Beta-sitosterol) เป็นสารที่สะกัดจากพืชและเมล็ดที่อาจจะทำให้ผมยาวเร็วขึ้นได้ เล็มผมบ่อยไปก็ไม่ดี ในเมื่อคุณกำลังพยายามทำให้ผมยาวอยู่ แต่ก็ควรไปตัดผมส่วนที่เสียออกด้วย ไม่อย่างนั้นคุณจะมีผมยาวที่ทั้งหน้าตาและสัมผัสเหมือนฟาง นวดซัก 5-10 นาทีเพื่อกระตุ้นให้เลือดไหลไปเลี้ยงบริเวณนี้ ยิ่งมีโลหิตไหลเวียนมากขึ้น ก็จะมีสารอาหารที่ส่งไปบริเวณนั้นมากขึ้น จึงเป็นการส่งเสริมการเจริญเติบโตของเส้นผม จะใช้น้ำมันลาเวนเดอร์ (น้ำมันหอมระเหยบริสุทธิ์) มานวดหนังศีรษะวันเว้นวันก็ได้ เพราะว่ากันว่าการทำเช่นนี้ก็ช่วยทำให้ผมยาวเร็วขึ้นเช่นกัน  การออกกำลังกายโดยทั่วไปก็ทำให้โลหิตไหลเวียนไปที่ศีรษะมากขึ้นด้วย เพราะเป็นการทำให้โลหิตไหลเวียนทั่วร่างกาย การใช้แปรงขัดผิวขณะตัวแห้ง (Dry Brushing) ก็เป็นอีกวิธีที่ดีที่จะช่วยทำให้โลหิตไหลเวียนดีขึ้น ความเครียดสามารถส่งผลให้ผมร่วงได้ รวมถึงลดความเร็วในการเจริญเติบโตของเส้นผม หากคุณมีความเครียดมาก ลองเล่นโยคะหรือออกกำลังวิธีด้วยอื่นเพื่อคลายเครียดดู การนอนให้ครบ 8 ชั่วโมงถือว่าขาดไม่ได้เลย เพราะเป็นช่วงเวลาที่ร่างกายใช้เพื่อเติบโตและซ่อมแซมตัวเอง ถ้าคุณนอนไม่พอ ร่างกายก็จะไม่มีเวลามากพอที่จะทำให้ผมยาวขึ้น นี่คงเป็นวิธีที่เร็วที่สุดสำหรับทำให้ผมยาวแล้วล่ะ! ไปร้านขายอุปกรณ์เสริมสวยและเลือกผมต่อที่เข้ากับสีและสภาพผมของคุณ ติดกิ๊บใต้ผมชั้นบนสุดของคุณ ใกล้ๆ หนังศีรษะ เพื่อที่ผมจะได้ดูเข้ากันเป็นธรรมชาติ  ให้ซื้อผมต่อมากพอที่จะติดทั่วศีรษะ ศีรษะฝั่งใดฝั่งหนึ่งจะได้ไม่ดูผมหนากว่าอีกฝั่ง คุณจะซื้อผมต่อที่ทำจากพลาสติก ผมคนจริง หรือวัสดุอื่นก็ได้ ยิ่งคุณพร้อมจะจ่ายมากแค่ไหน ผมก็จะยิ่งดูเหมือนจริงมากขึ้นเท่านั้น วิธีนี้เป็นการต่อผมฉบับที่แพงกว่าและถาวรกว่า ผมต่อที่ทำจากผมคนจริงหรือผมปลอมจะถูกถัก เย็บ หรือติดกาวกับผมหรือหนังศีรษะของคุณ ถือเป็นวิธีที่ได้รับความนิยมจากดาราที่ต้องการผมยาวทันใจ  สำคัญมากว่าคุณจะต้องไปหาช่างทำผมที่เชี่ยวชาญด้านการต่อผม อย่าให้มือสมัครเล่นต่อผมให้เด็ดขาด คุณอาจจะเจ็บตัว ระคายเคือง และผมร่วงได้ คุณจะต่อผมเองได้เฉพาะในกรณีที่มั่นใจในความสามารถของตัวเองมากๆ เท่านั้น ไม่อย่างนั้นอาจจะเสียผมจริงระหว่างต่อได้ อยากผมยาวทันทีใช่ไหม? ทำไมไม่ลองใส่วิกดูล่ะ? คุณสามารถลองสีและสัมผัสอะไรก็ได้ และที่ดีที่สุดคือ คุณจะทำให้ผมยาวแค่ไหนก็ได้ ไปร้านวิกและคุยกับพนักงานที่นั่นดูเพื่อให้เขาช่วยเลือกวิกที่จะเหมาะกับสีผิวและโครงหน้าของคุณ ถ้าคุณต้องการ คุณยังสามารถเอาวิกไปตัดผมและจัดทรงที่ร้านทำผมก็ได้นะ ปัจจัยอย่างเช่นความถี่ที่คุณสระผมและอุณหภูมิน้ำที่ใช้สระสามารถส่งผลต่อความยาวของเส้นผมได้ เพราะว่าการสระผมบ่อยเกินไป (สระทุกวัน) และการใช้น้ำร้อนมากๆ จะทำให้ผมแห้งและเปราะ ส่งผลให้ผมขาด หมดโอกาสยาวและหนา วิธีแก้น่ะเหรอ? อย่าสระผมเกินอาทิตย์ละ 3 ครั้ง และให้ใช้น้ำเย็นที่สุดเท่าที่คุณจะทนไหว   ช่วงแรกๆ การสระผมไม่บ่อยเท่าเดิมอาจจะทำให้ผมดูมันบ้าง ให้ใส่หมวกซักพักจนกระทั่งหนังศีรษะของคุณเริ่มผลิตน้ำมันน้อยลงและสมดุลของเส้นผมเริ่มกลับมา ไม่น่ากินเวลานานหรอก! ถ้าคุณไม่ชอบอาบน้ำเย็น ให้ลองสระผมด้วยน้ำเย็นในอ่างล้างหน้า แยกกับการอาบน้ำดู แล้วเวลาอาบน้ำก็ให้ใส่หมวกอาบน้ำเอา คุณมักจะเช็ดผมแรงๆ แปรงผม แล้วเป่าให้แห้งรึเปล่า? คุณกำลังทำให้ผมขาดอยู่นะ! ผมจะไม่มีโอกาสยาวและแข็งแรง เพราะคุณรุนแรงกับมันมากเกินไปขณะที่มันยังเปียก ลองนึกภาพเส้นผมเป็นเสื้อที่ทำจากผ้าคุณภาพดีดูสิ คุณคงจะไม่โยนเสื้อใส่เครื่องปั่น แต่จะนำไปตากลมให้แห้งแทน คุณควรปฏิบัติกับเส้นผมอย่างอ่อนโยนเช่นเดียวกัน หลังจากสระแล้ว ให้ใช้ผ้าขนหนูซับน้ำเบาๆ แล้วปล่อยให้ผมแห้งเองตามธรรมชาติ  อย่าแปรงผมขณะที่ผมเปียกอยู่ เพราะผมที่เปียกมักจะยืดและขาดง่ายกว่าผมแห้ง ถ้าคุณต้องการทำให้ผมหายพันกัน ให้ใช้นิ้วและหวีซี่ห่างสางผมเบาๆ เพื่อกำจัดผมพันกัน อย่าเป่าผมนอกจากสำหรับโอกาสพิเศษ การเป่าผมบ่อย ๆ จะทำให้ผมเสีย ขาด ชี้ฟูและแตกปลาย และแก้ไขยากซะด้วย คุณจะต้องรอให้ผมใหม่ยาวออกมาเท่านั้น แชมพูและครีมนวดผมที่คุณใช้อยู่อาจส่งผลให้ผมยาวช้าได้ แชมพูทั่วไปมักจะประกอบด้วยซัลเฟต ซึ่งกำจัดน้ำมันธรรมชาติในผมและทำให้ผมเสี่ยงต่อการได้รับความเสียหาย ส่วนครีมนวดผมก็มีซิลิโคนซึ่งเคลือบเส้นผมด้วยสารเคมี และต้องล้างออกด้วยแชมพูที่แรงกว่านั้นอีก วงจรนี้ทำร้ายผมมากจริงๆ นะ! นี่คือสิ่งที่คุณสามารถทำแทนได้:    สระผมครั้งสุดท้ายด้วยแชมพูแรงๆ เพื่อล้างซิลิโคนที่หลงเหลืออยู่ ไม่ต้องใช้ครีมนวดต่อแล้ว แค่สางผมแล้วปล่อยให้แห้งเองก็พอ ปล่อยให้ผมพักซัก 2-3 วัน ไม่ต้องทำอะไรเลย ไม่ต้องสระ ยืด หรือใช้ผลิตภัณฑ์ใดๆ ครั้งต่อไปที่สระผม ให้ใช้แชมพูธรรมชาติ 100% อ่านฉลากก่อนและเลือกแชมพูที่ประกอบไปด้วยน้ำมันและสารทำความสะอาดจากธรรมชาติเท่านั้น ไม่มีสารเคมี หรือคุณจะลองไม่ใช้แชมพูเลยก็ได้! ใช้น้ำส้มสายชูหมักจากแอปเปิล (Apple Cider Vinegar) เป็นครีมนวดผม วิธีนี้ได้ผลดีมาก และเมื่อผมแห้งแล้วก็จะไม่มีกลิ่นน้ำส้มเลยแม้แต่น้อย ถ้าอยากบำรุงผมล้ำลึก ให้ใช้น้ำมันมะพร้าวดู คุณจะไม่อยากกลับไปหาผลิตภัณฑ์ที่มีแต่สารเคมีแบบที่เคยใช้อีกเลยล่ะ คุณควรใช้วิธีที่อ่อนโยนขึ้นเหมือนกันเวลาทำผม ให้ใช้อุปกรณ์ที่ใช้ความร้อนอย่างที่ม้วนผม เครื่องหนีบผม และไดร์เป่าผมน้อยๆ สลับเอาสเปรย์และเจลธรรมชาติมาใช้แทนพวกที่เต็มไปด้วยสารเคมี แบบนี้เส้นผมจะได้มีโอกาสยาวและแข็งแรง สร้างสัมผัสที่สวยงามและเป็นเอกลักษณ์   คุณสามารถทำเจลใส่ผมเองจากส่วนผสมที่ไม่สร้างผลเสียต่อผมได้ ถ้าอยากจัดการผมที่ไม่เข้าทรงและผมชี้ฟู ให้ใช้น้ำมันอาร์แกนหรือน้ำมันสำหรับใช้เป็นเครื่องสำอางอื่นๆ ใส่ผม แทนที่จะใช้ผลิตภัณฑ์สำเร็จรูป ใช้วิธีธรรมชาติเพื่อม้วนผมหรือยืดผมโดยไม่ต้องใช้ความร้อน มาสก์จะช่วยรักษาความเสียหายที่เกิดขึ้นโดยการเติมความชุ่มชื้นให้เส้นผม หลังจากทำเสร็จแล้ว ผมจะรู้สึกนุ่ม ลื่น และสุขภาพดี และจะแข็งแรงนานพอที่จะยาวต่อไปเรื่อยๆ  ลองทำมาสก์น้ำมันร้อนโดยการใช้น้ำมันมะพร้าวและน้ำมันอัลมอนด์ดูสิ เพราะน้ำมันมะพร้าวสามารถซึมเข้าไปในผมได้ลึก และเพิ่มความชุ่มชื้นได้อย่างดี ส่วนน้ำมันอัลมอนด์ก็เพิ่มความเงางามให้กับผมที่แห้งและอ่อนแอ ให้นวดน้ำมันเข้าไปในเส้นผมและใส่หมวกอาบน้ำคลุมไว้ จากนั้นเปิดไดร์เป่าผมให้อุ่น ๆ และเป่าเหนือหมวกประมาณ 10 นาที จากนั้นถอดหมวกและสระผม คุณจะลองใช้น้ำมันมะกอกอุ่นๆ อบเชยและน้ำผึ้งก็ได้ สูตรนี้นอกจากจะบำรุงผมแล้วยังทำให้ผมสีอ่อนขึ้นด้วย หาอะไรมาคลุมผมเมื่อคุณต้องอยู่ในแดดเป็นเวลานาน ว่ายน้ำในสระที่มีคลอรีน หรือไปอยู่ในที่ที่มีมลพิษทางอากาศสูง เส้นผมของคุณอาจเสียหายจากการประสบสิ่งเหล่านี้บ่อยๆ ได้ ฉะนั้นให้หาผ้ามาโพก ใส่หมวกหรือหมวกอาบน้ำ และอย่าลืมสระผมและปล่อยให้แห้งอย่างอ่อนโยนเพื่อรักษาผมให้สุขภาพดี
กินโปรตีนมากขึ้น. กินกรดไขมันโอเมกา-3. ดื่มน้ำมากๆ. กินผลิตภัณฑ์เสริมอาหารสำหรับให้ผมเจริญเติบโต. เล็มผมทุก 3 เดือน. ใช้นิ้วนวดหนังศีรษะเพื่อให้โลหิตไหลเวียนดีขึ้น. ลดความเครียด. นอนหลับให้พอ. ใช้ผมต่อแบบติดกิ๊บ. ไปต่อผมแบบมืออาชีพที่ร้านทำผม. ลองใส่วิก. เปลี่ยนวิธีการสระผม. เช็ดผมเบาๆ. อย่าใช้สารเคมีรุนแรงใส่ผม. ใช้แต่เทคนิคและผลิตภัณฑ์ธรรมชาติเพื่อจัดแต่งทรงผม. ทำมาสก์ผมทุก 2 อาทิตย์. ป้องกันผมไม่ให้เสียหายจากสภาพแวดล้อมภายนอก.
https://www.wikihow.com/Get-Longer-Hair-Fast https://www.wikihow.com/Get-Longer-Hair-Fast https://www.wikihow.com/Get-Longer-Hair-Fast https://www.wikihow.com/Get-Longer-Hair-Fast
Eating Well and Taking Hair Growth Supplements Keeping Your Hair Healthy With Lifestyle Changes Getting Extensions and Other Instant Hair Methods Taking Good Care of Your Hair